CELEX: 32014R0059
Language: lv
Date: 2014-01-23 00:00:00
Title: Komisijas Regula (ES) Nr. 59/2014 ( 2014. gada 23. janvāris ), ar ko groza Eiropas Parlamenta un Padomes Regulas (EK) Nr. 1333/2008 II pielikumu attiecībā uz sēra dioksīda – sulfītu (E 220–228) lietošanu aromatizētos vīnu saturošos produktos  Dokuments attiecas uz EEZ

24.1.2014   
            
            
               LV
            
            
               Eiropas Savienības Oficiālais Vēstnesis
            
            
               L 21/9
            
         KOMISIJAS REGULA (ES) Nr. 59/2014
   (2014. gada 23. janvāris),
   ar ko groza Eiropas Parlamenta un Padomes Regulas (EK) Nr. 1333/2008 II pielikumu attiecībā uz sēra dioksīda – sulfītu (E 220–228) lietošanu aromatizētos vīnu saturošos produktos
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2008. gada 16. decembra Regulu (EK) Nr. 1333/2008 par pārtikas piedevām (1) un jo īpaši tās 10. panta 3. punktu,
   tā kā:
   
               (1)
            
            
               Regulas (EK) Nr. 1333/2008 II pielikumā ir noteikts Savienības atļauto pārtikas piedevu saraksts un to lietošanas nosacījumi.
            
         
               (2)
            
            
               Minēto Savienības atļauto pārtikas piedevu sarakstu saskaņā ar Eiropas Parlamenta un Padomes Regulas (EK) Nr. 1331/2008 (2) 3. panta 1. punktā minēto vienoto procedūru var atjaunināt pēc Komisijas iniciatīvas vai pēc pieteikuma saņemšanas.
            
         
               (3)
            
            
               Aromatizētu vīnu saturošu produktu, kā definēts Padomes Regulas (EEK) Nr. 1601/91 (3) 2. pantā, ražotāji 2013. gada 27. martā iesniedza pieteikumu attiecībā uz sēra dioksīda – sulfītu (E 220–228) lietošanu minētajos produktos, un šis pieteikums tika darīts pieejams dalībvalstīm.
            
         
               (4)
            
            
               Aromatizētos vīnu saturošos produktos sēra dioksīdu – sulfītus (E 220–228) lietot ir tehnoloģiski nepieciešams. Sēra dioksīds – sulfīti (E 220–228) tiek pievienoti, lai apturētu oksidēšanos un novērstu mikrobioloģisku piesārņošanos, tādējādi paverot iespēju labāk saglabāt produktu aromātu un krāsu. Šādi produkti, piemēram, vermuts, būtu īpaši jāaizsargā tāpēc, ka tos bieži vien glabā ilgi pēc pudeles atvēršanas.
            
         
               (5)
            
            
               Attiecībā uz sēra dioksīdu – sulfītiem (E 220–228) Pārtikas zinātniskā komiteja ir noteikusi pieņemamo dienas devu (4). Aromatizēti vīnu saturoši produkti ir alkoholiski dzērieni, ko parasti lieto par alternatīvu citiem tādiem alkoholiskiem dzērieniem, piemēram, vīnam, kuros ir atļauts lietot sēra dioksīdu – sulfītus. Papildu eksponētība sēra dioksīdam – sulfītiem (E 220–228), kura izriet no šā jaunā lietojuma, joprojām būs ierobežota un kopējo uzņemto daudzumu nepalielinās. Tādēļ ir lietderīgi atļaut lietot sēra dioksīdu – sulfītus (E 220–228) par konservantiem un antioksidantiem aromatizētos vīnu saturošos produktos.
            
         
               (6)
            
            
               Saskaņā ar Regulas (EK) Nr. 1331/2008 3. panta 2. punktu, lai atjauninātu Savienības atļauto pārtikas piedevu sarakstu, kas iekļauts Regulas (EK) Nr. 1333/2008 II pielikumā, Komisijai izņemot gadījumus, kad attiecīgie atjauninājumi nevar nelabvēlīgi ietekmēt cilvēku veselību, ir jālūdz Eiropas Pārtikas nekaitīguma iestādes atzinums. Tā kā atļauja sēra dioksīdu – sulfītus (E 220–228) lietot par konservantiem un antioksidantiem aromatizētos vīnu saturošos produktos ir atjauninājums, kas nevarētu nelabvēlīgi ietekmēt cilvēku veselību, Eiropas Pārtikas nekaitīguma iestādes atzinumu lūgt nav nepieciešams.
            
         
               (7)
            
            
               Tāpēc Regulas (EK) Nr. 1333/2008 II pielikums būtu attiecīgi jāgroza.
            
         
               (8)
            
            
               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Regulas (EK) Nr. 1333/2008 II pielikumu groza saskaņā ar šīs regulas pielikumu.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 23. janvārī
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 354, 31.12.2008., 16. lpp.
   
      (2)  Eiropas Parlamenta un Padomes 2008. gada 16. decembra Regula (EK) Nr. 1331/2008, ar ko nosaka vienotu atļauju piešķiršanas procedūru attiecībā uz pārtikas piedevām, fermentiem un aromatizētājiem (OV L 354, 31.12.2008., 1. lpp.).
   
      (3)  Padomes 1991. gada 10. jūnija Regula (EEK) Nr. 1601/91, ar ko nosaka vispārīgus noteikumus par aromatizētu vīnu, aromatizētus vīnus saturošu dzērienu un aromatizētus vīnus saturošu kokteiļu definēšanu un to nosaukumu un noformējumu veidošanu (OV L 149, 14.6.1991., 1. lpp.).
   
      (4)  http://ec.europa.eu/food/fs/sc/scf/reports/scf_reports_35.pdf
   
      PIELIKUMS
      Regulas (EK) Nr. 1333/2008 II pielikuma E daļu groza šādi:
      
                  1)
               
               
                  pārtikas kategorijā 14.2.7.1. “Aromatizēti vīni” pēc ieraksta E 200–203 iekļauj šādu ierakstu:
                  
                               
                           
                           
                              “E 220–228
                           
                           
                              Sēra dioksīds – sulfīti
                           
                           
                              200
                           
                           
                              (3)
                           
                           
                               
                           
                        
                               
                           
                           
                               
                           
                           
                              
                                          (3)
                                       
                                       
                                          Maksimālos daudzumus izsaka kā SO2 attiecību pret kopējo no visiem avotiem pieejamo daudzumu, SO2 saturs, kas nepārsniedz 10 mg/kg vai 10 mg/l, netiek ņemts vērā.”;
                                       
                                    
                        
            
                  2)
               
               
                  pārtikas kategorijā 14.2.7.2. “Aromatizēti vīnu saturoši dzērieni” pēc ieraksta E 200–203 iekļauj šādu ierakstu:
                  
                               
                           
                           
                              “E 220–228
                           
                           
                              Sēra dioksīds – sulfīti
                           
                           
                              200
                           
                           
                              (3)
                           
                           
                               
                           
                        
                               
                           
                           
                               
                           
                           
                              
                                          (3)
                                       
                                       
                                          Maksimālos daudzumus izsaka kā SO2 attiecību pret kopējo no visiem avotiem pieejamo daudzumu, SO2 saturs, kas nepārsniedz 10 mg/kg vai 10 mg/l, netiek ņemts vērā.”;
                                       
                                    
                        
            
                  3)
               
               
                  pārtikas kategorijā 14.2.7.3. “Aromatizēti vīnus saturoši kokteiļi” pēc ieraksta E 200–203 iekļauj šādu ierakstu:
                  
                               
                           
                           
                              “E 220–228
                           
                           
                              Sēra dioksīds – sulfīti
                           
                           
                              200
                           
                           
                              (3)
                           
                           
                               
                           
                        
                               
                           
                           
                               
                           
                           
                              
                                          (3)
                                       
                                       
                                          Maksimālos daudzumus izsaka kā SO2 attiecību pret kopējo no visiem avotiem pieejamo daudzumu, SO2 saturs, kas nepārsniedz 10 mg/kg vai 10 mg/l, netiek ņemts vērā.”